stanford-oval/wikipedia huggingface dataset:
Skip Stellrecht
Ura

Stellrecht aloitti näyttelemisen televisiossa vuonna 1986 näyteltyään toimittajaa elokuvassa Kovat kaverit. Sittemmin hän on tehnyt cameorooleja televisiosarjoihin ja elokuviin, kuten Star Trek: The Next Generation, China Beach, Tour of Duty ja Suburban Commando. Vuodesta 1995 lähtien Stellrecht on tehnyt myös äänirooleja erityisesti englanniksi dubattuihin animesarjoihin ja elokuviin. Hän teki muun muassa sivuääniä Macross Plussaan ja sittemmin toimi pääroolissa elokuvassa Street Fighter II: The Animated Movie ja Street Fighter II V. Stellrecht jatkoi pienien näytelmäroolien tekemistä ja oli mukana muun muassa televisiosarjoissa Teho-osasto, Buffy, vampyyrintappaja, Melrose Place ja Babylon 5. Samalla hän uusi Ryun roolin anime-elokuvassa Street Fighter Alpha: The Animation. Stellrecht on toiminut myös Gai Maiton äänenä Narutossa.
South Valley (New Mexico)

| South Valley |
| --- | --- |
 Ilmakuva South Valleysta.

 Koordinaatit: 35°1′20″N, 106°41′3″W 
Valtio:  Yhdysvallat
Osavaltio:   New Mexico
Piirikunta:  Bernalillo
Pinta-ala:  
 – Kokonaispinta-ala:  77,9 km²
 – Josta vettä:  3,3 km² 
Korkeus:  1 501 m
Väkiluku (2010):  40 976
 – Väestötiheys:  549,3 as./km²
Aikavyöhyke:  UTC-7 (kesäaika UTC-6)
Infobox OKVirheellinen NIMI-arvo: 
South Valley on väestönlaskennallinen asuinpaikka (CDP) Bernalillon piirikunnassa, New Mexicon osavaltiossa Yhdysvalloissa. Sen väkiluku oli vuoden 2010 väestönlaskennassa 40 976.
Väestö

Alueen asukkaista 72,62 prosenttia on valkoisia, 2,94 prosenttia intiaaneja, 1,29 prosenttia afroamerikkalaisia, 0,48 prosenttia aasialaisia ja 19,99 prosenttia muita. 11,34 prosenttia asukkaista eivät ole Yhdysvaltain kansalaisia. Alueen väestön keski-ikä on 40,9 vuotta.
Kuvia South Valleysta

Ilmakuva kaupungista.
Twisters Burgers and Burritos.
Aiheesta muualla

Kuvia tai muita tiedostoja aiheesta South Valley (New Mexico) Wikimedia Commonsissa
Juukan Gorge

Juukan Gorge oli esihistoriallinen luolasto ja aboriginaalien pyhä paikka Länsi-Australiassa Hamersleyn vuoristossa. Luolasto on ainoa DNA-perusteinen todiste siitä, että paikalla on ollut nykyisten puuti kunti kurrama- ja pinikurakansojen (PKKP) esivanhempia jo 46 000 vuotta sitten, joten paikka on ollut asuttuna jo jääkaudella. Sen nimi tulee Juukan-nimisen PKKP-kansoihin kuuluvan henkilön mukaan. Juukan Gorge tuhoutui kaivosyhtiö Rio Tinton rautakaivoksen laajennuksen yhteydessä vuonna 2020 pitkällisen oikeusprosessin päätteeksi.
Skip Spence

| Alexander Spence |
| --- | --- |

Henkilötiedot
Syntynyt: 18. huhtikuuta 1946 Windsor, Ontario, Kanada
Kuollut: 16. huhtikuuta 1999 (52 vuotta) Santa Cruz, Kalifornia, Yhdysvallat
Ammatti:  laulaja, lauluntekijä
Muusikko
Taiteilijanimi:  Skip Spence, Skippy
Aktiivisena:  1965–1971; –1999
Tyylilajit:  Rock, Psykedeelinen folk, psykedeelinen rock
Soittimet:  rummut, kitara
Yhtyeet:  Quicksilver Messenger Service  Jefferson Airplane Moby Grape
Levy-yhtiöt:  Columbia, Sundazed
Aiheesta muualla
www.sundazed.com/artists/sspence.html
  [ Muokkaa Wikidatassa ] [ ohje ]  
Jefferson Airplane -yhtye vuonna 1966. Skip Spence kyykyssä etualalla. Jäsenet vasemmalta alkaen: Signe Anderson, Jack Casady, Marty Balin, Spence, Paul Kantner ja Jorma Kaukonen.
Alexander Lee "Skip" Spence (18. huhtikuuta 1946 Windsor, Ontario, Kanada – 16. huhtikuuta 1999 Santa Cruz, Kalifornia, Yhdysvallat) oli kanadalainen laulaja ja lauluntekijä. Spence oli aluksi kitaristina Quicksilver Messenger Service -yhtyeessä, jonka jälkeen hän toimi rumpalina Jefferson Airplanessa. Jefferson Airplanen ensimmäisen levyn jälkeen hän lähti yhtyeestä ja oli perustamassa yhtyettä Moby Grape. Toisen levyn tekemisen aikana Spence riehui kirveen kanssa hotellihuoneessa LSD:n vaikutuksen alaisena. Tämän jälkeen hän oli kuusi kuukautta sairaalassa, jossa hänellä diagnosoitiin skitsofrenia.
Spence julkaisi ainoaksi jääneen sooloalbuminsa Oar vuonna 1969.
Skitsofreniaa ja alkoholismia sairastavana Spence eli loppuaikoinaan asunnottomana ympäri San Josea ja Santa Cruzia. Hän kuoli vuonna 1999 keuhkosyöpään 52-vuotiaana.
Diskografia

Oar (Columbia, 1969)
Jeongju

| Jeongju 정주 |
| --- | --- |
 Jeongjun sijainti Pohjois-Pyeonganin maakunnassa
 Jeongju
 Koordinaatit: 39°39′N, 125°20′E 
Valtio:  Pohjois-Korea
Maakunta:  Pohjois-Pyeongan
Pinta-ala:  
 – Kokonaispinta-ala:  480 km²
Väkiluku (2008):  189 742
 – Väestötiheys:  395 as./km²
Infobox OKVirheellinen NIMI-arvo: 
Jeongju (kor. 정주, hanja 定州) on kaupunki Korean demokraattisen kansantasavallan Pohjois-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 189 742 henkilöä.
Maantiede

Jeongju sijaitsee rannikkoalangolla Keltaisenmerenrannalla pääkaupunki Pjongjangin ja rajakaupunki Sinuijun välillä. Kaupungin korkein kohta Simwǒn sijaitsee 566 metrin korkeudella merenpinnasta. Guseongin kaupunki sijaitsee Jeongjusta pohjoiseen. Kaupungin läpi virtaa 38 kilometriä pitkä Tallchǒonjoki. Joen yläjuoksulla on pato ja Pongmyǒngin tekojärvi. Järvi ja joki ovat suosittuja vapaa-ajan viettokohteita ja ne tunnetaan kirkkaasta vedestään ja hienosta hiekasta. Kaupungin alueeseen kuuluu myös saaria rannikolla ja Aedon saarella on noin 3 000 asukasta. Tammikuun keskilämpötila on -6,6 °C ja elokuun 23,8 °C. Keskimääräinen vuosittain sadanta on 1 127,2 mm.
Historia

Jeongjun ympärille rakennettiin maavalli 1400-luvulla Joseon-dynastian valtakaudella, joka korvattiin kivisellä kaupunginmuurilla vuosina 1714–1715. Muuria on sittemmin korjailtu useaan otteeseen ja sen jäännökset ovat olemassa edelleen. Pyeonganin maakunnan väestön kokiessa syrjintää syttyi kapina, jonka aikana Jeongjun linnoitukset toimivat kapinallisten tukikohtana. Kapina sai päätöksensä vuonna 1812, kun sen johtohahmo murhattiin. Kapinoitsijoista huolimatta Jeongju tunnetaan myös monien korealaisten oppineiden kotikaupunkina. Vuonna 1907 kaupunkiin valmistui kristitty Osan koulu. Jeongjussa syntyneitä tai muuten sen koulussa opiskelleita korealaisia vaikuttajia olivat esimerkiksi kirjailija Yi Kwang-su ja Kim Sowol, filosofi Ham Seok-heon ja Yhdistymiskirkon perustanut Sun Myung Moon. Moon tapasi Kim Il-sungin vuonna 1991 ja sai tältä luvan perustaa pyhiinvaelluskohteen kotikaupunkiinsa Jeongjuun. Korean sodan aikana alueella oli strategista merkitystä YK:n joukkojen marssiessa alueen läpi pohjoiseen ja myöhemmin kiinalaisten marssiessa etelään. Nykyisin Pohjois-Korean armeijalla on tukikohtia kaupunkiin kuuluvalla rannikolla. Hallinnollisesti Jeongjusta tuli kaupunki vuonna 1994.
Talous

Jeongju on Pohjois-Korean kaupungeista maatalousvaltaisimpia. Maatalousalue kattaa noin 40 % koko kaupungin pinta-alasta. Tärkeimmät viljelykasvit ovat riisi (70 %) ja maissi (25 %)Maaperän happamoitumisen ja lannoitteiden vähäisyyden takia vuotuiset riisisadot ovat vähentyneet 1970-lvun jälkeen. Muita viljelytuotteita ovat esimerkiksi kastanjat ja tupakka. Aedon saarella pääelinkeino on kalastus.
Tärkeimmät teollisuuden alat ovat metalli- ja koneteollisuus. Vuonna 1983 valmistuneessa Phyongbukin sulatossa sulatetaan esimerkiksi kulta-, hopea- ja kuparimalmia. Sulaton tuotanto on merkittävää Pohjois-Korean ulkomaankaupan kannalta. Kaupungin alueella sijaitsee myös yksi neljästä Pohjois-Korean merkittävästä harvinaisten maametallien esiintymästä. Vuonna 2014 esiintymän uutisoitiin olevan kooltaan 216,2 miljoonaa tonnia harvinaisia maametalleja, kuten esimerkiksi lantaania, ceriumia ja praseodyymiä. Jos arvio on oikea, esiintymä on maailman harvinaisten maametallien esiintymistä suurin. Laajamittaista kaivostoimintaa ei ole kuitenkaan toistaiseksi aloitettu.
Jeongjun rautatieasema.
Sint Eustatius

| Sint Eustatius |
| --- | --- |
 lippu:  vaakuna
 Sint Eustatiuksen sijainti
 Koordinaatit: 17°29′0″N, 62°59′0″W 
Valtio:  Alankomaat
Hallinto:  
 – Hallinnon tyyppi:  Erityiskunta
 – Kuvernööri:  Gerald Berkel
Pinta-ala:  
 – Kokonaispinta-ala:  21 km²
Väkiluku (2012):  3 791
 – Väestötiheys:  180,5 as./km²
Suuntanumero(t):  +599-3
Infobox OKVirheellinen NIMI-arvo: 
Sint Eustatius on Alankomaihin kuuluva saari Karibianmerellä. Se muodostaa oman erityisasemassa olevan kuntansa. Sen hallinnollinen keskus on Oranjestad. Saaren pinta-ala on 21 neliökilometriä ja asukasluku noin 3 791 (2012).[lähde? ]
Alankomaiden saaret Saba ja Sint Eustatius (alhaalla keskellä) ympäristöineen Pienillä Antilleilla.
Sint Eustatius kuului vuoteen 2010 saakka Alankomaiden Antilleihin, joka hajotettiin 10. lokakuuta. Sint Eustatius, Bonaire ja Saba muodostivat omat erityiskuntansa. Sint Maartenista ja Curaçaosta tehtiin autonomiset valtiot.
Aiheesta muualla

Kuvia tai muita tiedostoja aiheesta Sint Eustatius Wikimedia Commonsissa
Sounds

Sounds oli brittiläinen viikoittainen musiikkilehti, jota julkaistiin välillä 10. lokakuuta 1970 – 6. huhtikuuta 1991. Lehti tuli tunnetuksi erityisesti keskiaukeamajulisteistaan, jotka olivat aluksi mustavalkoisia, mutta vuodesta 1971 lähtien värillisiä. Samoin lehti tuli tunnetuksi New Wave of British Heavy Metalin ja Oi! punkin äänenkannattajana kukoistusaikoinaan 1970-luvun lopulla ja 1980-luvun alussa. Lehti oli paras punkin ja sen eri suuntausten asiantuntijalehti 1980-luvun alussa. 1980-luvun lopussa lehden toimittaja John Robb oli maailman ensimmäinen henkilö, joka julkaisi jutun ja haastattelun Nirvanasta. Samoin hän ensimmäisenä kirjoitti Madchester-vaihtoehtorockin suuntauksesta, joka vaikutti erityisesti Manchesterin seudulla.
Lehti oli yksi Britannian 1980-luvun musiikkilehdistöä hallinneesta kolmesta suuresta Melody Makerin ja New Musical Expressin kanssa. Lehti lakkautettiin 1991 pitkän syöksykierteen jälkeen, vaikka lehti oli juuri taas nousussa muutamia kuukausia ennen lakkautustaan. Soundsin hard rockiin ja NWOBHM:en erikoistunut alajulkaisu oli Kerrang!, joka jatkaa nykyään itsenäisenä julkaisuna. 1980-luvun alkupuoliskolla Kerrang!-lehdessä ja Soundsissa suomalaisyhtyeistä erityisen tunnetuksi tuli Hanoi Rocks. Myöhemmin 1990-luvulla ja 2000-luvulla Kerrang! on tukenut erityisesti HIM:iä.
Jim McKay

Jim McKay
James Kenneth "Jim" McManus eli McKay (24. syyskuuta 1921 Philadelphia, Pennsylvania, Yhdysvallat – 7. kesäkuuta 2008) oli yhdysvaltalainen urheilutoimittaja. Hänet muistetaan parhaiten ABC:n Wide World of Sports -ohjelman (1961–1997) juontajana.
McKay selosti lisäksi muiden muassa olympialaisia, golf- sekä  hevoskilpailuja ja Indianapolis 500:ta. Hänelle myönnettiin vuonna 1988 paikka United States Olympic Hall of Famesta ja vuonna 2002 Dick Schaapin palkinto.
McKay tuli tunnetuksi myös Münchenin verilöylyn uutisoinnistaan.
McKay meni vuonna 1948 naimisiin puolisonsa Margaretin kanssa ja sai kaksi lasta. Hän voitti vuonna 1990 urheilu-Emmyn elämäntyöstä.
Aiheesta muualla

Jim McKay Internet Movie Databasessa. (englanniksi)
Jussi-palkinnot 1949

Jussi-palkinnot 1949 jaettiin 19. marraskuuta 1949 järjestetyssä jakotilaisuudessa ravintola Fenniassa Helsingissä. Palkinnot jaettiin elokuville, jotka olivat saaneet ensi-iltansa välillä 1. lokakuuta 1948 – 30. syyskuuta 1949.
Voittajat

| Sarja | Voittaja | Elokuva |
| --- | --- | --- |
| Paras käsikirjoitus | Lea Joutseno ja Valentin Vaala | Ihmiset suviyössä |
| Paras miespääosa | Martti Katajisto | Ihmiset suviyössä |
| Paras naispääosa | Eeva-Kaarina Volanen | Ruma Elsa |
| Paras miessivuosa | Eero Roine | Ihmiset suviyössä |
| Paras naissivuosa | Kaisu Leppänen | Ihmiset suviyössä |
| Paras kuvaus | Esko Töyri | Vain kaksi tuntia, Hornankoski |
| Paras lyhytelokuva | Erik Blomberg ja Jack Witikka | Ennen ensi-iltaa |
| Paras lavastus | Leo Lehto | Prinsessa Ruusunen |
Voittajat > Kunniakirjat

Frans Ekebom – tunnustukseksi kuvaustyöstä ja erityisesti Ollin oppivuosista (1920)
12 ulkomaiselle elokuvalle
Sinirikko

| Sinirikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Rikkokasvit Saxifragaceae
Suku::  Lehtirikot Saxifraga
Laji::  oppositifolia
Kaksiosainen nimi
 Saxifraga oppositifolia  L. 
Katso myös
   Sinirikko Wikispeciesissä   Sinirikko Commonsissa 
Infobox OKNimi-testi OK: 
Sinirikko (Saxifraga oppositifolia) on vihreänä talvehtiva, vuoristojen ja arktisten alueiden pienikokoinen rikkokasvi.
Ulkonäkö ja koko

Sinirikko on kasvutavaltaan mätästävä ja muodostaa mattomaisia tai patjamaisia kasvustoja. Se on runsashaarainen, rento ja tiheälehtinen. Kasvin kukalliset varret kasvavat 2–5 cm korkeiksi ja nousevat kohenevasti ylöspäin. Möyheät, ruodittomat lehdet ovat nelirivisesti vastakkain. Ne ovat pitkulaisia, ripsilaitaisia ja väriltään sinivihreitä ja usein kalkkitäpläisiä. Sinipunaiset, kaksineuvoiset kukat ovat yksittäin. Verhiö ja teriö ovat viisilehtisiä. Heteitä on 10 kappaletta. Emiö on kaksilehtinen ja enintään tyvestä yhdislehtinen. Emilehtien tyvellä on mesisuomuja. Suhteessa kasvin muuhun kokoon sen kukat ovat varsin suurikokoisia. Sinirikko kukkii lumen sulamisen jälkeen, Suomessa heinä–elokuussa. Kukinnan jälkeen kypsyy kaksiosainen, monisiemeninen kota.
Sinirikon voi sekoittaa tunturikohokkiin (Silene acaulis). Myös sielikkö (Kalmia procumbens) on hieman samannäköinen, matala sinipunakukkainen laji.
Levinneisyys

Sinirikon levinneisyys on sirkumpolaarinen, mutta varsin hajanainen. Euroopassa sitä tavataan Skandeilla, Kuolan niemimaalla, Uralilla, Islannissa, Huippuvuorilla, Pohjois-Irlannissa, Skotlannissa, Sudeeteilla, Karpaateilla, Alpeilla, Apenniineilla ja Pyreneillä. Aasiassa lajia tavataan paikoitellen Pohjois-Siperiassa ja Keski-Aasian vuoristoseuduilla. Sinirikko on levinnyt myös Pohjois-Amerikkaan, jossa sitä kasvaa Kalliovuorilla ja Kanadan koillisosissa. Laji on tavanomainen myös Grönlannissa. Suomessa sinirikkoa esiintyy vain Enontekiön ja Utsjoen tuntureilla. Vain Enontekiön suurtuntureilla laji on Suomessa tavanomainen.
Elinympäristö

Sinirikolle mieluisia kasvupaikkoja ovat Suomessa tuntureiden soraiset ja lietteiset puronvarret sekä lumenviipymäpaikat, kallioiden pengermät sekä valuvesihyllyt. Laji on kalkinvaatija.
Aiheesta muualla

Suomen Lajitietokeskus: Sinirikko (Saxifraga oppositifolia)
Kasviatlas 2018: Sinirikon (Saxifraga oppositifolia) levinneisyys Suomessa
Pinkka – Lajituntemuksen oppimisympäristö: Sinirikko (Saxifraga oppositifolia)
Pohjolan kasvien pauloissa: Saxifraga oppositifolia – sinirikko
ITIS: Saxifraga oppositifolia (englanniksi)
United States Department of Agriculture (USDA): Saxifraga oppositifolia (englanniksi)
Flora of China: Saxifraga oppositifolia (englanniksi)
Sinirikon kukkia.
Tyypillinen sinirikon kasvupaikka.
Hedelmiä ja siemeniä
Joseph Anthony Irudayaraj

Joseph Anthony Irudayaraj (4. lokakuuta 1935 – 29. marraskuuta 2019) oli intialainen roomalaiskatolinen piispa. Hänet vihittiin salesiaanien papiksi 20. huhtikuuta 1965 ja nimitettiin Dharmapurin hiippakunnan johtoon 24. tammikuuta 1997. Piispaksi vihkiminen seurasi 24. huhtikuuta. Pääkonsekraattorina toimi Duraisamy Simon Lourdusamy, jota avustivat James Masilamony Arul Das ja Michael Augustine.
Irudayaraj jäi eläkkeelle 13. tammikuuta 2012.
Journeyman

| Journeyman |
| --- | --- |
Tyyli:  scifi, draama
Kestoaika:  42 minuuttia
Luoja(t):  Kevin Falls
Pääosissa:  Kevin McKidd   Brian Howe   Gretchen Egolf   Moon Bloodgood   Reed Diamond   Charles Henry Wyson
Alkuperämaa:   Yhdysvallat
Alkuperäiskieli:  englanti
Verkko:   NBC    Sub
Esitetty:  24. syyskuuta 2007 (Yhdysvallat)   1. joulukuuta 2009 (Suomi) – 19. joulukuuta 2007 (Yhdysvallat)
Tuotantokausia:  1
Jaksoja:  13
Vastaava(t) tuottaja(t):  Kevin Falls   Alex Graves
Aiheesta muualla
IMDb 
Journeyman on vuonna 2007 tuotettu amerikkalainen scifi-televisiosarja, jonka loi Kevin Falls. Sarja tuotettiin 20th Century Fox Televisionille ja sitä esitti Yhdysvalloissa NBC sekä Suomessa Sub. Kevin McKidd esittää sarjan päähenkilöä Dan Vasseria, San Franciscolaista toimittajaa, joka matkustaa tahtomattaan ajassa.
Sarjan ensimmäinen esitys oli Yhdysvalloissa 24. syyskuuta 2007 ja Suomessa 1. joulukuuta 2009. Sarjaa tilattiin yhteensä 13 jakson verran, jotka kaikki ehdittiin tuottamaan ennen käsikirjoittajien lakkoa vuosien 2007 ja 2008 vaihteessa. Sarjalle ei kuitenkaan kertynyt merkittäviä katsojamääriä, mutta NBC esitti silti sarjan kaikki jaksot, joista viimeinen esitettiin Yhdysvalloissa 19. joulukuuta 2007.
Juoni

Sarja kertoo Dan Vasser nimisestä sanomalehtitoimittajasta, joka elää vaimonsa Katien ja pienen poikansa Zackin kanssa San Franciscossa. Tietämättömästä syystä, eräänä päivänä hän alkaa liikkua ajassa taaksepäin. Pian hän saa selville, että kaikkien ajassa matkustamisten syy on seurata yhden ihmisen elämää, jonka kohtalo hänen on määrä muuttaa. Ajassa matkustaminen vaikuttaa kuitenkin Danin perheeseen ja työhön ja hänen veljensä Jackin, poliisietsivän epäilykset heräävät. Menneisyydessä ollessaan Dan tapaa ex-morsionsa, Livian, jonka hän uskoi kuolleen lento-onnettomuudessa. Danille kuitenkin selviää, että Livia on matkustaja kuten Dan itsekin.
Näyttelijät ja henkilöt

Dan Vasser (Kevin McKidd) on fiktiivisen San Francisco Register -lehden toimittaja. Dan on sarjan päähenkilö, joka huomaa matkustavansa ajassa, eikä pysty itse kontrolloimaan tai lopettamaan sitä. Hänellä on poika, Zack vaimonsa Katien kanssa, joka on hänen veljensä ex-tyttöystävä. Dan on ollut aikaisemmin kihloissa Livia Bealen kanssa ennen tämän katoamista ja oletettua kuolemaa lento-onnettomuudessa. Dan toipuu peliriippuvuudesta.
Katie Vasser (Gretchen Egolf) on Danin vaimo ja heidän poikansa Zackin äiti. Aluksi Katie oli ainut joka tiesi miehensä matkustavan ajassa. Katie on seurustellut aikoinaan Danin veljen Jackin kanssa. Katie ja Jack erosivat yhdeksän vuotta sitten ja ovat siitä lähtien pysyneet melko kaukaisina; osittain siksi että Katie tuli raskaaksi Danille, jonka jälkeen pari meni naimisiin. Ennen kuin Katie meni naimisiin Danin kanssa, hän työskenteli televisiotoimittajana. Danin aika matkojen vuoksi Katie palaa töihin pitääkseen perheen tulot tasaisina.
Olivia "Livia" Beale  (Moon Bloodgood) on Danin ex-morsian, jonka oletettiin kuolleen lento-onnettomuudessa lähes kymmenen vuotta ennen sarjan alkua. Sarjassa paljastettiin, että hän on itse asiassa matkustaja vuodelta 1948 ja matkustaakin menneisyyden sijaan tulevaisuuteen. Koska Livia ei päässyt palaamaan enää omaan nykyisyyteensä, vuoteen 1948 hän sopeutui elämään Danin nykyisyydessä, jossa hän aloitti uransa ja rakastui Daniin. Parin suhde päättyi lopulta Livian matkustaessa takaisin vuoteen 1948 ollessaan lento-koneessa. Jaksossa "Blowback" ja finaalijaksossa "Perfidia" Livia ja Dan spekuloivat, että Dan oli hänen pidennetyn ajassa matkustamisen syy ja että hänen tehtävänsä oli saattaa Dan ja Katie yhteen (joka oli Livian oletetun kuoleman tulos). Tietämättömästä syystä, Livia matkustaa samaan aikaan jossa Dan vierailee ja tarjoaa neuvoja ja apua Danin tehtävien yhteydessä.
Jack Vasser (Reed Diamond) on Danin veli. Jack on poliisietsivä, joka seurustelee tri Theresa Sanchezin (Lisa Sheridan) kanssa, mutta hänellä on silti tunteita ex-tyttöystäväänsä Katieta kohtaan. Jack muodostaa lukuisia epäilyksiä Danin katoamisista ja vastuuttomuudesta ja kieltäytyy uskomasta veljeään Danin kertoessa ajassa matkustamisesta. Uskoen Danin peliriippuvuuden palanneen, Jack käyttää poliisin etujaan tutkiakseen Danin elämää. Jack uskoo lopulta Danin matkustavan ajassa tavatessaan Livian.
Hugh Skillen (Brian Howe) on San Francisco Register -lehden pääeditoija sekä Danin pomo ja ystävä.
Zack Vasser (Charles Henry Wyson) on Danin ja Katien poika, joka on nähnyt Danin katoavan ja uskoo sen vuoksi taikuuteen. Dan pelkää usein jättävänsä poikansa kuten Danin oma isä jätti hänet ollessaan itse Zackin ikäinen.
Kansainväliset lähetykset

| Maa | TV-kanava | Viikkoaikataulu (paikallista aikaa) | Aloituspäivä | Päättymispäivä |  |
| --- | --- | --- | --- | --- | --- |
|  Australia | Ten HD | Torstaisin 22:30 | 4. joulukuuta 2007, via Network Ten | 28. helmikuuta 2008 |  |
|  Kanada | Global | Maanantaisin 22:00 |  |  |  |
|  Irlanti | RTE Two | Tiistaisin 00:00 |  |  |  |
|  Norja | Viasat 4 | Sunnuntaisin 21:00 | 24. helmikuuta 2008 |  |  |
|  Tanska | TV3+ Denmark | Keskiviikkoisin 20:00 | 28. toukokuuta 2008 |  |  |
|  Thaimaa | True Series | Sunnuntaisin 21:00 | 27. huhtikuuta 2008 | 20. heinäkuuta 2008 |  |
|  Iso-Britannia &  Irlanti | Sky1 / Sky3 | Torstaisin 22:00 / Keskiviikkoisin 21:00 | 8. marraskuuta 2007 / 15. heinäkuuta 2009 | 14. helmikuuta 2008 / TBC |  |
|  Yhdysvallat | NBC | Maanantaisin 22:00 (EST) / 21:00 (CST) | 24. syyskuuta 2007 | 19. joulukuuta 2007 |  |
|  Singapore | Channel 5 | Sunnuntaisin 16:00 | 11. toukokuuta 2008 |  |  |
|  Espanja | Fox TV | Maanantaisin 22:30 | 19. toukokuuta 2008 | 4. elokuuta 2008 |  |
|  Brasilia | Fox TV | Keskiviikkoisin 22:00 | 28. toukokuuta 2008 |  |  |
|  Malesia | TV2 | Tiistaisin 22:00 | 17. kesäkuuta 2008 |  |  |
|  Ruotsi | TV3 | Maanantaisin 22:00 | 30. kesäkuuta 2008 | 22. syyskuuta 2008 |  |
|  Portugali | Fox RTP1 | Maanantaisin 22:00   Torstaisin 12:00 | 25. kesäkuuta 2008   11. toukokuuta 2009 |  |  |
|  Kroatia | RTL Televizija | Keskiviikkoisin 22:00 | 3. syyskuuta 2008 |  |  |
|  Ranska | M6 | Launtaisin 20:50 | 18. lokakuuta 2008 | 22. marraskuuta 2008 |  |
|  Islanti | Stod 2 Stod 2 Extra (uusinta) | Maanantaisin 21:50   Tiistaisin 22:45 (uusinta) | 13. lokakuuta 2008 14. lokakuuta 2008 | 5. tammikuuta 2009  6. tammikuuta 2009 |  |
|  Turkki | TNT |  |  |  |  |
|  Chile | UCV TV | Torstaisin 22:00 | 6. marraskuuta 2008 |  |  |
|  Italia | Italia 1 | Keskiviikkoisin 23:10 | 10. joulukuuta 2008 | 7. helmikuuta 2009 |  |
|  Venäjä | TV3 Russia | Maanantai-Torstai 19:00 | 19. tammikuuta 2009 | 5. helmikuuta 2009 |  |
|  Japani | Fox | Torstaisin 21:00 | 9. huhtikuuta 2009 |  |  |
|  Saksa | RTL II | Lauantaisin 14:25  | 25. huhtikuuta 2009 | 30. toukokuuta 2009 |  |
|  Uusi-Seelanti | TV3 | Maanantaisin 23:30 | 7. syyskuuta 2009 | 30. marraskuuta 2009 |  |
|  Puola | Polsat | Lauantaisin 17:45 | Joulukuu 2009 |  |  |
|  Suomi | Sub | Tiistaisin 22:00 | 1. joulukuuta 2009 | 23. helmikuuta 2010 |  |
Australiassa Network Ten esitti ensimmäiset kaksi jaksoa, jonka jälkeen ohjelma siirrettiin Ten HD -kanavalle.
Aiheesta muualla

Journeyman Internet Movie Databasessa (englanniksi)
John C. Brown

John C. Brown
John Calvin Brown (6. tammikuuta 1827 – 17. elokuuta 1889) oli etelävaltioiden kenraali Yhdysvaltain sisällissodassa ja Tennesseen kuvernööri 1871–1875 ensimmäisenä demokraattina, joka valittiin asemaan sodan jälkeen.
Lapsuus ja nuoruus

Brown syntyi Giles Countyssä Tennesseessä. Hänen pikkuveljensä oli kuvernööri Neill S. Brown. Hän valmistui Jackson Collegesta Columbiasta Tennesseestä vuonna 1846. Hän opiskeli lakia veljensä kanssa ja avasi oman asianajotoimiston 1848. Hän teki menestyksekkään uran lakimiehenä ennen sisällissotaa. Vuonna 1860 hän palveli presidentin valitsijamiejenä Whig-puolueelle ja kannatti tennesseeläistä John Belliä.
Sisällissota

Brown vastusti henkilökohtaisesti eroamista unionista, mutta seurasi osavaltionsa kantaa ja taisteli etelävaltioiden puolella. Hän liittyi armeijaan aikaisin vuonna 1861 sotamiehenä konfederaation jalkaväkeen, mutta päätyi pian everstiksi 3. Tennesseen jalkaväkeen saman vuoden toukokuussa. Hänet sijoitettiin pian prikaatin komentoon, joka käsitti kolme tennesseeläisrykmenttiä.
Fort Donelsonin antautumisen jälkeen Brown joutui sotavangiksi kuudeksi kuukaudeksi ennen kuin hänet vaihdettiin elokuussa 1862. Pian sen jälkeen konfederaation sotahallinto ylensi hänet prikaatinkenraaliksi ja antoi hänen komentoonsa uuden ja isomman prikaatin, johon oli yhdistetty joukkoja Floridasta ja Mississippistä. Brown oli osa Braxton Braggin armeijaa, jonka mukana hän taisteli Kentuckyssä ja Tennesseessä 1862–1863. Brown haavoittui Perryvillen ja Chickamaugan taisteluissa johtaessaan prikaatiaan. Hänen miehensä olivat osa puolustuslinjaa Missionary Ridgessä.